
GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău




4

pentru modificarea unor hotărâri (ce vizează administrarea fiscală)
------------------------------------------------------------

În temeiul prevederilor art.24 alin.(193) lit.c) și art.123 alin.(51) din Codul fiscal nr.1163/1997 (Republicat: Monitorul  Oficial  al  R. Moldova,  ediţie specială  din  08.02.2007), cu modificările ulterioare, art.II. alin.(5) din Legea nr.54/2026 pentru modificarea Codului fiscal nr.1163/1997 (atribuirea codului fiscal comerciantului independent) (Monitorul Oficial al R. Moldova, 2026, nr.186-189, art.155), art.IV alin.(2) din Legea nr.112/2026 pentru modificarea unor acte normative (susţinerea investiţiilor în surse de energie regenerabilă cu soluţii de stocare) (Monitorul Oficial al R. Moldova, 2026, nr. 277-279, art. 271), art.6 lit.h) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412), cu modificările ulterioare, Guvernul

HOTĂRĂȘTE:

1. Regulamentul privind modul de procurare și aplicare a timbrelor de acciz/timbrelor de consum pe produsele din tutun, cartușele și rezervele pentru țigaretele electronice, inclusiv țigaretele electronice de unică folosință, preparatele destinate  utilizării în  cartușele și rezervele pentru țigaretele electronice de la poziția tarifară 2404, produsele din tutun și înlocuitorii din tutun (amestecuri fără tutun pe baza frunzei de ceai) de la pozițiile tarifare 240399900 și 2404, aprobat prin Hotărârea Guvernului nr.1427/2007 (Monitorul Oficial, 2007, nr.203-206, art.1482), cu modificările ulterioare, se modifică după cum urmează:
1.1.	 Punctul 311, după cuvintele „agentul economic” se introduce textul „care este proprietarul produselor marcate cu timbre de acciz/timbre de consum” și după cuvântul „Vamal” se introduce cuvântul „despre”;
1.2. Punctul 312 va avea următorul cuprins:
„312. Distrugerea voluntară a produselor marcate se efectuează sub supravegherea reprezentanților instituției şi autorităților publice menționate la punctul 311, prin nimicirea lor ireversibilă (ardere, dizolvare în acizi, etc.). Dovada distrugerii produselor marcate cu timbre de acciz/timbre de consum o constituie procesul-verbal emis de către agentul economic și contrasemnat de reprezentanții autorităților publice prevăzute la punctul 311.”.

2. Regulamentul privind restituirea taxei pe valoarea adăugată, aprobat prin Hotărârea Guvernului nr. 93/2013 (Monitorul Oficial al Republicii Moldova, 2013, nr. 27-30, art. 140), cu modificările ulterioare, se modifică după cum urmează:
2.1 Punctul 2 se completează cu un alineat nou, după alineatul referitor la art.1016, cu următorul cuprins:
„articolul 1018 din Codul fiscal, în redacția Legii nr.112/2026, pentru depăşirea sumei TVA achitate ori ce urmează a fi achitată la procurarea/importul mărfurilor clasificate la poziţiile tarifare 8507 20 200, 8507 30 200, 8507 30 800, 8507 50 000 şi 8507 60 000, faţă de suma TVA achitată ori ce urmează a fi achitată de cumpărători (beneficiari) pentru mărfurile şi/sau serviciile livrate;”;
2.2 La punctele 12 și 16, textul „art.1011, 1013, 1014 și 1016” se completează, cu cifra „1018”;
2.3 Punctul 32 se completează cu un subpunct nou:
„25) pentru restituirea TVA conform art.1018 din Codul fiscal:
a) documentul vamal de import și/sau factura fiscală ce confirmă procurarea pe teritoriul Republicii Moldova a mărfurilor clasificate la poziţiile tarifare 8507 20 200, 8507 30 200, 8507 30 800, 8507 50 000 şi 8507 60 000;
b) documentele de plată ce confirmă achitarea TVA la Serviciul Vamal şi/sau furnizorului pentru mărfurile menţionate; ”;
2.4 La punctul 473 punctul 1) textul ,,70%” se substituie cu textul „100%”;
2.5 După capitolul XI3 se introduce un capitol nou XI4, cu următorul cuprins:
„XI4. DETERMINAREA SUMEI TVA SPRE RESTITUIRE CONFORM ART. 1018 DIN CODUL FISCAL

476. Suma TVA pasibilă restituirii conform art.1018 din Codul fiscal se determină pentru fiecare perioadă fiscală în modul următor:
1. se determină suma TVA achitată la Serviciul Vamal şi/sau furnizorilor la momentul depunerii cererii/iniţierii controlului, aferentă mărfurilor clasificate la poziţiile tarifare 8507 20 200, 8507 30 200, 8507 30 800, 8507 50 000 şi 8507 60 000, importate şi/sau procurate pe teritoriul Republicii Moldova;
2. se determină depăşirea sumei TVA achitate ori ce urmează a fi achitată la procurarea valorilor materiale şi/sau a serviciilor faţă de suma TVA achitată ori ce urmează a fi achitată de cumpărători (beneficiari) pentru mărfurile şi/sau serviciile livrate;
3. suma TVA determinată conform subpunctului 1) se compară cu suma determinată conform subpunctului 2) şi se acceptă spre restituire valoarea cea mai mică dintre cele două.”.

3. Punctul 442 subpunctul 1) al Anexei nr.1 din Hotărârea Guvernului nr. 693/2018  cu privire la determinarea obligaţiilor fiscale aferente impozitului pe venit (Monitorul Oficial al Republicii Moldova, 2018, nr. 295-308 art. 834), cu modificările ulterioare, după cuvintele „factura fiscală” se completează cu textul „sau orice document confirmativ, întocmit în conformitate cu Legea contabilității și raportării financiare nr.287/2017”.

4. La Anexa nr. 1 punctul 24 subpunctul 1) din Hotărârea Guvernului nr. 141/2019 cu privire la aplicarea echipamentelor de casă și de control la efectuarea decontărilor (Monitorul Oficial al Republicii Moldova, 2019, nr. 94-99, art. 191), cu modificările ulterioare, va avea următorul cuprins:
„1) denumirea, codul fiscal, sediul contribuabilului/adresa unităţii structurale unde este amplasat echipamentul de casă şi de control sau numele, prenumele şi IDNP / IDNO comerciantului independent sau antreprenorului independent, precum şi adresa subdiviziunii Serviciului Fiscal de Stat la care a fost înregistrat echipamentul de casă şi de control al comerciantului independent sau al antreprenorului independent;”.

5. Prezenta hotărâre intră în vigoare la data publicării în Monitorul Oficial al Republicii Moldova.

Prim-ministru				  	Vasile TOFAN

Contrasemnează:

Ministra finanțelor	 Victoria BELOUS


Vizează:

